Ła cornàcia xe un oxeło de ła fameja dei corvidi. In inglexe se dixe , in todesco , in francexe , in tałjan . Ła cornàcia ła ga 2 sotospece : Ła cornàcia grisa se diferensia dała cornàcia nera par ła colorasiòn griso-ciaro de łe so piume. Ła ga invese nere quełe de łe ałi e de ła testa. Ła cornàcia nera xe invese tutta nera. La cornàcia nera ła xe distinguìbiłe dal corvo par łe dimension pi picenine. Xe posìbiłe vardare ła cornàcia inte l' Europa, Asia, e Africa del Nord. In Italia el xe un oseo tanto comun, che fal gnaro soto i 2000 m s.l.m., in zone dove ghe xe l'omo, ma anca inte i boschi. Łe do sotospece europee de ła Cornàcia le xe tute e do presenti inte łe Alpi, dove se cata la . Inte ła Val d'Aosta no xe difisiłe catare copie miste. Łe cornàcie łe ga 'n'alimentasiòn tanto varia. No łe xe rapaci, le magna morti, fruti, le cata pulxini e le magna i ovi. Se te le trovi davanti a casa tua ghe va ben scorze de formaio e graso de persuto. Łe cornàcie łe fa 4-6 ovi tra ła metà de marso fin ała seconda metà de magio. I xe ovałi, lisi e legermente lucidi. El gnaro xe groso, fato de rame, stechi, stełi e erbe e a volte te li trovi foderai de lana. I giovani i taca a vołare a 4-5 setimane.